  Виталий Пронин В. Назарова спринтын кыкетӥ интые потӥз«Ижысь винтовка» ӵошатскон дыръя котьку сямен куазь кезьыт кариське, таяз учыре но Тол бабай лекъяське.Ӵошатскон 19-тӥ декабре эстафетаос бордысен кутскыны кулэ вал, нош А. Демидов нимо спорткомплексын нуназе шорын но 24 градус кезьыт возиськиз. Судьяослэн решенизыя ӵошатскон ортчытэмын ӧй вал. 20-тӥ декабре «Ижысь винтовкалы» кутскон сётӥзы нылкышноос. Спринтэ 73 спортсмен потӥз. Удмуртиысь куинь мурт бызьылӥз: Алёна Перевозчикова, Светлана Бочкарёва но Валентина Назарова. Ваньзэс шумпоттӥз Глазовысь нылаш Анна Кунаева, со али Мордовия понна очко люка. Вань «улмоосты» пытсаса, нырысетӥ интые потӥз.Ӧжытак гинэ ӧз удалты Ува ёросысь Валентина Назаровалы. Сылыса ыбылӥськонын одӥг пол янгышаз но финише кыкетӥ вуиз. Нырысетӥ интылэсь со 7,4 секундлы гинэ кылиз. Куинетӥ луиз Тюмень улосысь Анастасия Токарева, со но вань мишеньёсты ворсаз.- Вордскем палъёс, тодмо интыос  вормисьёс пӧлы шедьыны юрттӥзы, - шумпотэмзэ уг ваты Валентина Назарова. - Куазь кезьыт ке но вал, шуныт дӥсяськыса, кезьытэз уллямы. Таин гинэ буйгатсконо ӧвӧл, туж потэ на ас дорам нырысетӥ инты басьтэме.Ува ёросысь спортсмен понна висизы атаез Виктор Назаров, нырысетӥ тренерез Владимир Афанасьев, Уваысь спорт понна кыл кутӥсьёс. Аспал эшсы понна сюлмаськыса, кезьыт куазьлэсь кышкатэк, уваос быдэс автобус тыр люкаськиллям. Удмурт нылаш Европаын ортчись ӵошатсконъёсы пыриське, кемалась ик ӧвӧл ньылетӥ инты басьтӥз, оло, дыр вуэмын дуннеысь биатлонистъёс пӧлын кужымзэ эскерыны. Сое возьматоз ни суббота нунал. Соку нылкышноос 15 иськеме бызьылозы, нош арнянуналэ стартэ потозы воргоронъёс.Биатлонэз учкыны яратӥсьёс понна ГИБДД-лэн юртэз дорысен автобус ветлэ. џошатсконэз учкыны луэ дунтэк.Валентина Емельянова Туспуктӥз Алексей Сильвер Теги: Ижысьвинтовка  